Α4-0088/96

Πρόταση απόφασης του Συμβουλίου σχετικά με ένα πολυετές πρόγραμμα προώθησης της ενεργειακής απόδοσης στην Κοινότητα - SAVE II COM(95)0225 - C4-0603/95 - 95/0131(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Τέταρτη αιτιολογική σκέψη

>Αρχικό κείμενο>

ότι, παρά τις καταβληθείσες προσπάθειες, οι εκπομπές CΟ2 στην Κοινότητα που προκαλούνται από την κατανάλωση ενέργειας πρόκειται να αυξηθούν από 5 έως 8% μεταξύ 1995 και 2000, με την προϋπόθεση της φυσιολογικής οικονομικής ανάπτυξης.

>Κείμενο μετά την ψηφοφορία στο ΕΚ>

ότι, οι εκπομπές CΟ2 στην Κοινότητα που προκαλούνται από την κατανάλωση ενέργειας πρόκειται να αυξηθούν από 5 έως 8% μεταξύ 1995 και 2000, με την προϋπόθεση της φυσιολογικής οικονομικής ανάπτυξης, και συνεπώς είναι απαραίτητα πρόσθετα μέτρα, νομοθετικά και μη, τόσο σε ευρωπαϊκό επίπεδο όσο και σε επίπεδο κρατών μελών[semigr ]

(Τροπολογία 2)

Έκτη αιτιολογική σκέψη

>Αρχικό κείμενο>

ότι η βελτίωση της διαχείρισης της ενέργειας θα έχει θετικές επιπτώσεις στο περιβάλλον, την ασφάλεια εφοδιασμού σε ενέργεια και την αειφόρο ανάπτυξη[semigr ]

>Κείμενο μετά την ψηφοφορία στο ΕΚ>

ότι η βελτίωση της διαχείρισης της ενέργειας είναι επιτακτικώς αναγκαία, ως συμβολή στον περιορισμό της περιβαλλοντικής επιβάρυνσης, την ασφάλεια εφοδιασμού σε ενέργεια και την αειφόρο ανάπτυξη[semigr ]

(Τροπολογία 3)

Έβδομη αιτιολογική σκέψη

>Αρχικό κείμενο>

ότι η Επιτροπή κοινοποίησε στο Συμβούλιο, υπό μορφή Πράσινης Βίβλου της 11ης Ιανουαρίου 1995, τις απόψεις της για την μελλοντική ενεργειακή πολιτική στην Κοινότητα, για το ρόλο της εξοικονόμησης ενέργειας και για τα μέτρα ενεργειακής απόδοσης[semigr ]

>Κείμενο μετά την ψηφοφορία στο ΕΚ>

ότι η Επιτροπή κοινοποίησε στο Συμβούλιο και το Ευρωπαϊκό Κοινοβούλιο, υπό μορφή Πράσινης Βίβλου της 11ης Ιανουαρίου 1995 και της Λευκής Βίβλου της 13ης Δεκεμβρίου 1995, τις απόψεις της για την μελλοντική ενεργειακή πολιτική στην Κοινότητα, για το ρόλο της εξοικονόμησης ενέργειας και για τα μέτρα ενεργειακής απόδοσης[semigr ]

(Τροπολογία 4)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι το πρόγραμμα SAVE δεν έχει επιτύχει το βασικό στόχο της βελτίωσης της έντασης ενέργειας στην τελική κατανάλωση και της αποδοτικής χρησιμοποίησης της ενέργειας,

(Τροπολογία 5)

Αιτιολογική σκέψη 10β (νέα)

>Κείμενο μετά την ψηφοφορία στο ΕΚ>

λαμβάνοντας υπόψη ότι η νομοθεσία αποτελεί τον οικονομικώς αποδοτικότερο τρόπο για τη βελτίωση της έντασης ενέργειας στην τελική κατανάλωση και της αποδοτικής χρησιμοποίησης της ενέργειας,

(Τροπολογία 6)

Δωδέκατη αιτιολογική σκέψη

>Αρχικό κείμενο>

ότι το Συμβούλιο Υπουργών Περιβάλλοντος στη συνεδρίασή του της 15ης/16ης Δεκεμβρίου 1994 δήλωσε ότι ο στόχος σταθεροποίησης των εκπομπών CΟ2 μπορεί να επιτευχθεί μόνο με δέσμη συντονισμένων μέτρων που θα βελτιώσουν την ενεργειακή απόδοση και την ορθολογική χρήση ενέργειας, βασιζόμενο στην προσφορά και τη ζήτηση σε όλα τα επίπεδα της παραγωγής, μετατροπής, μεταφοράς και κατανάλωσης ενέργειας, και θα επιτρέπουν εκμετάλλευση των ανανεώσιμων πηγών ενέργειας, και ότι ένα πρόγραμμα τοπικής διαχείρισης της ενέργειας θα μπορούσε να είναι ένα από τα μέτρα αυτά[semigr ]

>Κείμενο μετά την ψηφοφορία στο ΕΚ>

ότι το Συμβούλιο Υπουργών Περιβάλλοντος στη συνεδρίασή του της 15ης/16ης Δεκεμβρίου 1994 δήλωσε ότι ο στόχος σταθεροποίησης των εκπομπών CΟ2 μπορεί να επιτευχθεί μόνο με δέσμη συντονισμένων μέτρων που θα βελτιώσουν την ενεργειακή απόδοση και την ορθολογική χρήση ενέργειας, βασιζόμενο στην προσφορά και τη ζήτηση σε όλα τα επίπεδα της παραγωγής, μετατροπής, μεταφοράς και κατανάλωσης ενέργειας, και θα επιτρέπουν εκμετάλλευση των ανανεώσιμων πηγών ενέργειας, και ότι στα μέτρα αυτά εντάσσονται και προγράμματα τοπικής διαχείρισης της ενέργειας[semigr ]

(Τροπολογία 7)

Αιτιολογική σκέψη 12α (νέα)

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο, στο ψήφισμά του της 10ης Οκτωβρίου 1995 σχετικά με τη Πράσινη Βίβλο της Επιτροπής για την ενεργειακή πολιτική (1) ζήτησε μεταξύ άλλων να καθορισθούν στόχοι ενός κοινού προγράμματος για την αποδοτική χρησιμοποίηση της ενέργειας και την εξοικονόμηση ενέργειας, σύμφωνα με τους στόχους για μείωση των αερίων θερμοκηπίου που συμφωνήθηκαν στο Ρίο Ντε Τζανέϊρο (1992) και στο Βερολίνο (1995)[semigr ] ότι τάχθηκε υπέρ ενός προγράμματος SAVE II με σημαντικά μεγαλύτερες πιστώσεις σε σχέση με το SΑVΕ Ι, και υπέρ μιας αποσαφήνισης του ρόλου που προτίθεται να αναλάβει η Επιτροπή στον τομέα της εξοικονόμησης ενέργειας και της βελτίωσης της ενεργειακής απόδοσης μέσω της επεξεργασίας συγκεκριμένων σχεδίων[semigr ]

(1) ΕΕ C 287 της 30.10.1995, σελ. 34

(Τροπολογία 8)

Δέκατη τρίτη αιτιολογική σκέψη

>Αρχικό κείμενο>

ότι η βελτίωση της ενεργειακής απόδοσης θα έχει θετικές συνέπειες τόσο στο περιβάλλον όσο και στην ασφάλεια ενεργειακού εφοδιασμού, οι οποίες αφορούν εκ φύσεως όλον τον πλανήτη, και ότι κρίνεται σκόπιμη η ευρεία διεθνής συνεργασία για να παραχθούν θετικότερα αποτελέσματα[semigr ]

>Κείμενο μετά την ψηφοφορία στο ΕΚ>

ότι η βελτίωση της ενεργειακής απόδοσης θα έχει θετικές συνέπειες τόσο στο περιβάλλον όσο και στην ασφάλεια ενεργειακού εφοδιασμού, οι οποίες αφορούν εκ φύσεως όλον τον πλανήτη, και ότι κρίνεται αναγκαία η ευρεία διεθνής συνεργασία για να παραχθούν θετικότερα αποτελέσματα[semigr ]

(Τροπολογία 9)

Δέκατη πέμπτη αιτιολογική σκέψη

>Αρχικό κείμενο>

ότι, με βελτίωση κατά 5% της ενεργειακής έντασης της τελικής ζήτησης επιπλέον των συνήθων προσδοκιών, θα μπορούσαν να αποφευχθούν από 180 έως 200 ΜΤ εκπομπών CΟ2 έως το έτος 2000[semigr ]

>Κείμενο μετά την ψηφοφορία στο ΕΚ>

ότι, με βελτίωση κατά 5% της ενεργειακής έντασης της τελικής ζήτησης επιπλέον των συνήθων προσδοκιών, θα μπορούσαν να αποφευχθούν από 180 έως 200 ΜΤ εκπομπών CΟ2 έως το έτος 2000[semigr ] λαμβάνοντας υπόψη ότι οι αριθμοί αυτοί μπορούν ν' αυξηθούν με κατάλληλες ανακατατάξεις στη χρησιμοποίηση των πηγών ενέργειας,

(Τροπολογία 10)

Δέκατη έκτη αιτιολογική σκέψη

>Αρχικό κείμενο>

ότι ένα ενισχυμένο πρόγραμμα SAVE II είναι ένα σημαντικό και απαραίτητο μέσο για την προώθηση αυξημένης ενεργειακής απόδοσης[semigr ]

>Κείμενο μετά την ψηφοφορία στο ΕΚ>

ότι ένα ενισχυμένο πρόγραμμα SAVE II είναι ένα σημαντικό και απαραίτητο μέσο για την προώθηση αυξημένης ενεργειακής απόδοσης[semigr ] ότι ένας κεντρικός άξονας του προγράμματος αφορά την προετοιμασία κοινοτικών νομικών διατάξεων, δεδομένου ότι η πρόοδος που σημειώθηκε στο πλαίσιο του προγράμματος SAVE I όσον αφορά την ενεργειακή απόδοση οφείλεται κυρίως σε κοινοτικές νομοθετικές πράξεις οι οποίες προβλέπουν την εφαρμογή δεσμευτικών διατάξεων στα κράτη μέλη[semigr ]

(Τροπολογία 11)

Αιτιολογική σκέψη 16α (νέα)

>Κείμενο μετά την ψηφοφορία στο ΕΚ>

ότι κατά την εκτέλεση του προγράμματος πρέπει να δοθεί έμφαση στην αποφυγή των επικαλυπτόμενων εργασιών και την επίτευξη συνέργειας σε στενή συνεργασία με τα προγράμματα ALTENER, THERMIE και SYNERGIE, ιδιαίτερα όσον αφορά τη διάδοση των πληροφοριών και την χρησιμοποίηση πολλαπλών μέσων[semigr ]

(Τροπολογία 12)

Δέκατη έβδομη αιτιολογική σκέψη

>Αρχικό κείμενο>

ότι είναι πολιτικά επιθυμητό να ανοιχθεί το πρόγραμμα SΑVΕ ΙΙ προς τις συνδεδεμένες χώρες της Κεντρικής και Ανατολικής Ευρώπης σε συμφωνία με τα συμπεράσματα της συνεδρίασης του Ευρωπαϊκού Συμβουλίου στην Κοπεγχάγη τον Ιούνιο του 1994 και όπως υπογραμμίσθηκε στην ανακοίνωση του Συμβουλίου για το θέμα αυτό τον Μάϊο 1994[semigr ]

>Κείμενο μετά την ψηφοφορία στο ΕΚ>

ότι είναι πολιτικά και οικονομικά επιθυμητό να ανοιχθεί το πρόγραμμα SΑVΕ ΙΙ προς τις συνδεδεμένες χώρες της Κεντρικής και Ανατολικής Ευρώπης και τις συνδεδεμένες χώρες της Μεσογείου σε συμφωνία με τα συμπεράσματα της συνεδρίασης του Ευρωπαϊκού Συμβουλίου στην Κοπεγχάγη τον Ιούνιο του 1994 και όπως υπογραμμίσθηκε στην ανακοίνωση του Συμβουλίου για το θέμα αυτό το Μάϊο 1994[semigr ]

(Τροπολογία 13)

Δέκατη όγδοη αιτιολογική σκέψη

>Αρχικό κείμενο>

ότι ο προβλεπόμενος για το πρόγραμμα SΑVΕ ΙΙ προϋπολογισμός αφορά μόνο τους συμμετέχοντες από τα κράτη μέλη ενώ οι πιστώσεις που απαιτούνται για τη συμμετοχή των συνδεδεμένων ΧΚΑΕ στο πρόγραμμα θα διατεθούν από άλλες κοινοτικές πηγές[semigr ]

>Κείμενο μετά την ψηφοφορία στο ΕΚ>

ότι ο προβλεπόμενος για το πρόγραμμα SΑVΕ ΙΙ προϋπολογισμός αφορά μόνο τους συμμετέχοντες από τα κράτη μέλη ενώ οι πιστώσεις που απαιτούνται για τη συμμετοχή των συνδεδεμένων ΧΚΑΕ και τις συνδεδεμένες χώρες της Μεσογείου στο πρόγραμμα ή για την αξιοποίηση των αποτελεσμάτων του προγράμματος πρέπει ως επί το πλείστον να διατεθούν μεταξύ άλλων από άλλες κοινοτικές πηγές[semigr ]

(Τροπολογία 14)

Άρθρο 1, παράγραφος 1

>Αρχικό κείμενο>

1. Η Κοινότητα υποστηρίζει πενταετές πρόγραμμα δράσεων και μέτρων για να προωθήσει την ενεργειακή απόδοση στην Κοινότητα. Οι γενικοί συνολικοί στόχοι του προγράμματος αυτού είναι να τονώσει τη λήψη μέτρων ενεργειακής απόδοσης και την αύξηση του επιπέδου των επενδύσεων για εξοικονόμηση ενέργειας και να συμβάλει στη βελτίωση της ενεργειακής έντασης της τελικής ζήτησης κατά ένα ποσοστό ετησίως, επιπλέον αυτού που θα είχε επιτευχθεί χωρίς την ύπαρξη του παρόντος προγράμματος.

>Κείμενο μετά την ψηφοφορία στο ΕΚ>

1. Η Κοινότητα υποστηρίζει πενταετές πρόγραμμα προετοιμασίας και εφαρμογής νομοθετικών και μη νομοθετικών δράσεων και μέτρων, με τη θέσπιση πρόσθετων νομικών διατάξεων σε σχέση με το SAVE I, για να προωθήσει την ενεργειακή απόδοση στην Κοινότητα.

Οι γενικοί συνολικοί στόχοι του προγράμματος αυτού είναι:

α. να ενθαρρύνει και να βελτιώσει την αύξηση της ενεργειακής απόδοσης μεταξύ άλλων στον τομέα των μεταφορών, τον οικοδομικό τομέα και τις ηλεκτρικές συσκευές

β. να ενθαρρύνει την πραγματοποίηση επενδύσεων για εξοικονόμηση ενέργειας τόσο στο δημόσιο όσο και στον ιδιωτικό τομέα και στην βιομηχανία

γ. να δημιουργήσει τις προϋποθέσεις για τη βελτίωση της ενεργειακής έντασης της τελικής ζήτησης κατά ένα ποσοστό 1,5% ετησίως, επιπλέον αυτού που θα είχε επιτευχθεί χωρίς την ύπαρξη του παρόντος προγράμματος.

(Τροπολογία 15)

Άρθρο 2 εισαγωγική πρόταση

>Αρχικό κείμενο>

Οι ακόλουθες κατηγορίες δράσεων και μέτρων στον τομέα της πολιτικής ενεργειακής απόδοσης, χρηματοδοτούνται δυνάμει του προγράμματος:

>Κείμενο μετά την ψηφοφορία στο ΕΚ>

Στο πλαίσιο του προγράμματος χρηματοδοτούνται οι ακόλουθες ομάδες δράσεων στον τομέα της πολιτικής για την ενεργειακή απόδοση, οι οποίες περιγράφονται λεπτομερέστερα στο παράρτημα Ι της παρούσας απόφασης και για τις οποίες καθορίζεται στο παράρτημα ΙΙ ενδεικτική ποσοστιαία κατανομή:

(Τροπολογία 16)

Άρθρο 2, σημείο α)

>Αρχικό κείμενο>

α) μελέτες και άλλες δράσεις που οδηγούν στην εφαρμογή και τη συμπλήρωση της κοινοτικής νομοθεσίας για την ενεργειακή απόδοση και τα πρότυπα που αφορούν τις επιδόσεις[semigr ]

>Κείμενο μετά την ψηφοφορία στο ΕΚ>

α) μελέτες και άλλες δράσεις που οδηγούν στην εφαρμογή και τη συμπλήρωση της πρόσθετης κοινοτικής νομοθεσίας για την ενεργειακή απόδοση και τα πρότυπα που αφορούν τις επιδόσεις με ιδιαίτερη έμφαση στα ενεργειακά πρότυπα των μεταφορών και των ηλεκτρικών συσκευών[semigr ]

(Τροπολογία 17)

Άρθρο 2, σημείο αα) (νέο)

>Κείμενο μετά την ψηφοφορία στο ΕΚ>

αα. ) Μελέτες και άλλες δραστηριότητες οι οποίες προσφέρουν μια βάση τεκμηρίωσης σχετικά με το ποιές πηγές ενέργειας πρέπει να χρησιμοποιούνται για ποιούς σκοπούς, υπό το πρίσμα της ενεργειακής απόδοσης και της όσο το δυνατόν μικρότερης περιβαλλοντικής επιβάρυνσης[semigr ]

(Τροπολογία 18)

Άρθρο 2, σημείο βα) (νέο)

>Κείμενο μετά την ψηφοφορία στο ΕΚ>

βα. ) Πιλοτικά σχέδια με συγκεκριμένο στόχο και σε συγκεκριμένους τομείς, για την προώθηση επενδύσεων στον τομέα της ενεργειακής απόδοσης, υπό το πρίσμα της μετάβασης από μια πηγή ενέργειας σε μια άλλη[semigr ]

(Τροπολογία 19)

Άρθρο 2, σημείο γα) (νέο)

>Κείμενο μετά την ψηφοφορία στο ΕΚ>

γα. ) Μελέτες σχετικά με τις επιπτώσεις στους στόχους του προγράμματος SΑVΕ, των μέτρων που προτείνουν το Συμβούλιο, η Επιτροπή ή το Ευρωπαϊκό Κοινοβούλιο, για παράδειγμα, σχετικά με τη φορολογική νομοθεσία της Ένωσης.

(Τροπολογία 20)

Άρθρο 2, σημείο στ)

>Αρχικό κείμενο>

στ) μία δράση για την λεπτομερή και κατά τομέα παρακολούθηση της προόδου στην ενεργειακή απόδοση στην Ευρωπαϊκή Κοινότητα σε κάθε κράτος μέλος μεμονωμένα και στο ίδιο το πρόγραμμα[semigr ]

>Κείμενο μετά την ψηφοφορία στο ΕΚ>

στ) μία δράση για την λεπτομερή και κατά τομέα παρακολούθηση της προόδου στην ενεργειακή απόδοση στην Ευρωπαϊκή Κοινότητα σε κάθε κράτος μέλος μεμονωμένα και στο ίδιο το πρόγραμμα[semigr ] με πραγματικές μετρήσεις (π.χ. λογιστική ενεργειακή αποτίμηση) πριν και μετά την εφαρμογή μέτρων, επεμβάσεων, κινήτρων κλπ.

(Τροπολογία 21)

Άρθρο 2, σημείο η)

>Αρχικό κείμενο>

η) ειδικές δράσεις για τη διαχείριση της ενέργειας σε περιφερειακή και αστική κλίμακα[semigr ]

>Κείμενο μετά την ψηφοφορία στο ΕΚ>

η) ειδικές δράσεις για τη διαχείριση της ενέργειας σε περιφερειακή και αστική κλίμακα[semigr ] τέτοιες δράσεις θα περιλαμβάνουν μεταξύ άλλων τη βελτίωση της ενεργειακής απόδοσης μονάδων πρωτογενούς παραγωγής ενέργειας που προκαλούν περιβαλλοντικές επιβαρύνσεις, τη μείωση των επιπτώσεων στους τοπικούς καταναλωτές και την αξιοποίηση των παρεχομένων δυνατοτήτων των μονάδων παραγωγής[semigr ]

(Τροπολογία 22)

Άρθρο 2, σημείο θ)

>Αρχικό κείμενο>

θ) μελέτες και άλλες δράσεις για την υποστήριξη πρωτοβουλιών ενεργειακής απόδοσης σε άλλα προγράμματα ή με στόχο την καθιέρωση της ενεργειακής απόδοσης σαν κριτήριο στα ευρωπαϊκά στρατηγικά προγράμματα

>Κείμενο μετά την ψηφοφορία στο ΕΚ>

θ) μελέτες και άλλες δράσεις για την υποστήριξη πρωτοβουλιών ενεργειακής απόδοσης σε άλλα προγράμματα ή με στόχο την καθιέρωση της ενεργειακής απόδοσης ως κριτηρίου στα ευρωπαϊκά στρατηγικά προγράμματα όπου θα λαμβάνεται υπόψη η περιβαλλοντική επιβάρυνση από τις αντίστοιχες πρωτογενείς πηγές ενέργειας

(Τροπολογία 23)

Άρθρο 3, παράγραφος 1

>Αρχικό κείμενο>

1. Η Κοινότητα αναλαμβάνει όλα τα έξοδα των δράσεων και των μέτρων που αναφέρονται στο άρθρο 2 σημεία α), δ), στ), θ) και ι).

>Κείμενο μετά την ψηφοφορία στο ΕΚ>

1. Η Κοινότητα αναλαμβάνει όλα τα έξοδα των δράσεων και των μέτρων που αναφέρονται στο άρθρο 2 σημεία α), αα), γα), δ), στ), θ) και ι).

(Τροπολογία 24)

Άρθρο 3, παράγραφος 2

>Αρχικό κείμενο>

2. Το ύψος της χρηματοδότησης για τις δράσεις και τα μέτρα που αναφέρονται στο άρθρο 2 σημεία β), γ) ε), ζ) και η) ορίζεται στο 50% κατ' ανώτατο όριο του συνολικού κόστους τους.

>Κείμενο μετά την ψηφοφορία στο ΕΚ>

2. Το ύψος της χρηματοδότησης για τις δράσεις και τα μέτρα που αναφέρονται στο άρθρο 2 σημεία β), βα), γ) ε), ζ) και η) ορίζεται στο 50% κατ' ανώτατο όριο του συνολικού κόστους τους.

(Τροπολογία 25)

Άρθρο 3, παράγραφος 3

>Αρχικό κείμενο>

3. Το υπόλοιπο της χρηματοδότησης των δράσεων και των μέτρων που αναφέρονται στο άρθρο 2 σημεία β), γ), ε), ζ) και η) μπορεί να επιτευχθεί είτε με δημόσιους είτε με ιδιωτικούς πόρους ή με συνδυασμό των δύο.

>Κείμενο μετά την ψηφοφορία στο ΕΚ>

3. Το υπόλοιπο της χρηματοδότησης των δράσεων και των μέτρων που αναφέρονται στο άρθρο 2 σημεία β), βα), γ), ε), ζ) και η) μπορεί να επιτευχθεί είτε με δημόσιους είτε με ιδιωτικούς πόρους ή με συνδυασμό των δύο.

(Τροπολογία 26)

Άρθρο 4, παράγραφος 1

>Αρχικό κείμενο>

1. Η Επιτροπή είναι υπεύθυνη για την εκτέλεση της χρηματοδότησης και την υλοποίηση του προγράμματος σε κοινοτικό επίπεδο.

>Κείμενο μετά την ψηφοφορία στο ΕΚ>

1. Η Επιτροπή είναι υπεύθυνη, σύμφωνα με το άρθρο 205 της Συνθήκης, για την εκτέλεση της χρηματοδότησης και την υλοποίηση του προγράμματος σε κοινοτικό επίπεδο.

(Τροπολογία 27)

Άρθρο 4, παράγραφος 1, εδάφιο 1α (νέο)

>Κείμενο μετά την ψηφοφορία στο ΕΚ>

Η διάθεση των χρηματοδοτικών μέσων θα γίνει με όσο το δυνατόν πιο ισόρροπη κατανομή καθ' όλη τη διάρκεια του προγράμματος.

(Τροπολογία 28)

Άρθρο 4, παράγραφος 2

>Αρχικό κείμενο>

Οι όροι και οι κατευθυντήριες γραμμές που εφαρμόζονται για την στήριξη όλων των δράσεων και μέτρων που αναφέρονται στο άρθρο 2 καθορίζονται κάθε έτος με βάση κριτήρια οικονομικής αποτελεσματικότητας, τον κατάλογο προτεραιοτήτων που προβλέπεται στο δεύτερο εδάφιο του άρθρου 6, τις τάσεις στην ενεργειακή απόδοση οι οποίες προσδιορίζονται από τη δράση που περιγράφεται στο άρθρο 2 σημείο στ) και σύμφωνα με τη διαδικασία που καθορίζεται στο άρθρο 5.

>Κείμενο μετά την ψηφοφορία στο ΕΚ>

Οι όροι και οι κατευθυντήριες γραμμές που εφαρμόζονται για την στήριξη όλων των δράσεων και μέτρων που αναφέρονται στο άρθρο 2 καθορίζονται κάθε έτος με βάση κριτήρια οικονομικής αποτελεσματικότητας, και/ή δυνατοτήτων εξοικονόμησης ενέργειας ή περιβαλλοντικών επιβαρύνσεων έως το έτος 2010 τον κατάλογο προτεραιοτήτων που προβλέπεται στο δεύτερο εδάφιο του άρθρου 6, την επίτευξη της συνοχής μεταξύ των κρατών μελών στο πεδίο της ενεργειακής απόδοσης, τις τάσεις στην ενεργειακή απόδοση οι οποίες προσδιορίζονται από τη δράση που περιγράφεται στο άρθρο 2 σημείο στ) και σύμφωνα με τη διαδικασία που καθορίζεται στο άρθρο 5.

(Τροπολογία 29)

Άρθρο 5

>Αρχικό κείμενο>

Η Επιτροπή επικουρείται από μία επιτροπή συμβουλευτικού χαρακτήρα την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

Η Επιτροπή επικουρείται από μία επιτροπή συμβουλευτικού χαρακτήρα την οποία απαρτίζουν ένας αντιπρόσωπος από κάθε κράτος μέλος και της οποίας προεδρεύει ο αντιπρόσωπος της Επιτροπής.

>Αρχικό κείμενο>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

>Κείμενο μετά την ψηφοφορία στο ΕΚ>

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

>Αρχικό κείμενο>

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Κείμενο μετά την ψηφοφορία στο ΕΚ>

Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Κείμενο μετά την ψηφοφορία στο ΕΚ>

Η επιτροπή υποστηρίζει τον εκπρόσωπο της Επιτροπής στον καθορισμό κριτηρίων για τον κατάλογο προτεραιοτήτων που αναφέρεται στο άρθρο 6, 2o εδάφιο.

>Αρχικό κείμενο>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο προτίθεται να λάβει υπόψη τη γνώμη αυτή. Τα σημεία στα οποία η γνώμη της συμβουλευτικής επιτροπής δεν λαμβάνεται υπόψιν, η τελευταία καλείται εκ νέου σε ακρόαση πριν από τη λήξη των μέτρων.

>Κείμενο μετά την ψηφοφορία στο ΕΚ>

Οι συνεδριάσεις της επιτροπής είναι, κατ'αρχήν, δημόσιες, εκτός συγκεκριμένης περί του αντιθέτου αποφάσεως, δεόντως αιτιολογημένης και δημοσιευμένης εγκαίρως. Η επιτροπή δημοσιεύει τις ημερήσιες διατάξεις της δύο εβδομάδες πριν από τις συνεδριάσεις, δημοσιεύει τα πρακτικά των συνεδριάσεών της και καταρτίζει δημόσιο κατάλογο των δηλώσεων συμφερόντων των μελών της.

(Τροπολογία 30)

Άρθρο 6, παράγραφος 1

>Αρχικό κείμενο>

Τα κράτη μέλη, σε τακτά διαστήματα, υποβάλλουν ετησίως έκθεση στην Επιτροπή για τα εθνικά προγράμματα ενεργειακής απόδοσης με σκοπό να συνδράμουν την Επιτροπή στη λήψη των κατάλληλων συνοδευτικών μέτρων.

>Κείμενο μετά την ψηφοφορία στο ΕΚ>

Τα κράτη μέλη, σε τακτά διαστήματα, υποβάλλουν ετησίως έκθεση στην Επιτροπή έως την 1η Μαρτίου κάθε έτους για τα εθνικά προγράμματα ενεργειακής απόδοσης με σκοπό να συνδράμουν την Επιτροπή στη λήψη των κατάλληλων συνοδευτικών μέτρων.

(Τροπολογία 31)

Άρθρο 6, 2ο εδάφιο

>Αρχικό κείμενο>

Η Επιτροπή συντάσσει ετησίως κατάλογο των προτεραιοτήτων προς χρηματοδότηση δυνάμει του προγράμματος ο οποίος βασίζεται στις εκθέσεις που υποβάλλονται δυνάμει του πρώτου εδαφίου. Ο κατάλογος αυτός λαμβάνει υπόψη τη συμπληρωματικότητα του SAVE ΙΙ με τα εθνικά προγράμματα. Θα δοθεί προτεραιότητα στους τομείς όπου υπάρχει μεγαλύτερη συμπληρωματικότητα.

>Κείμενο μετά την ψηφοφορία στο ΕΚ>

Η Επιτροπή συντάσσει ετησίως κατάλογο των προτεραιοτήτων προς χρηματοδότηση δυνάμει του προγράμματος ο οποίος βασίζεται στις εκθέσεις που υποβάλλονται δυνάμει του πρώτου εδαφίου. Ο κατάλογος αυτός λαμβάνει υπόψη τη συμπληρωματικότητα του SAVE ΙΙ με τα εθνικά προγράμματα.

(Τροπολογία 32)

Άρθρο 7, παράγραφος 1

>Αρχικό κείμενο>

1. Μετά το τρίτο έτος του προγράμματος, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο για τα ληφθέντα μέτρα ενεργειακής απόδοσης στο επίπεδο της Κοινότητας και των κρατών μελών και για τα επιτευχθέντα αποτελέσματα, με ιδιαίτερη αναφορά στον στόχο που τίθεται στο άρθρο 1. Η έκθεση συνοδεύεται από προτάσεις για οιεσδήποτε τροποποιήσεις χρειασθούν με βάση τα αποτελέσματα αυτά.

>Κείμενο μετά την ψηφοφορία στο ΕΚ>

1. Μετά κάθε έτος του προγράμματος, η Επιτροπή υποβάλλει έκθεση στο Ευρωπαϊκό Κοινοβούλιο και το Συμβούλιο για τα ληφθέντα μέτρα ενεργειακής απόδοσης στο επίπεδο της Κοινότητας και των κρατών μελών και για τα επιτευχθέντα αποτελέσματα, με ιδιαίτερη αναφορά στον στόχο που τίθεται στο άρθρο 1. Η έκθεση συνοδεύεται από προτάσεις για οιεσδήποτε τροποποιήσεις χρειασθούν με βάση τα αποτελέσματα αυτά και σύμφωνα με τις ετήσιες διαδικασίες και κατευθύνσεις που ορίζονται στο άρθρο 4 παρ. 2.

(Τροπολογία 33)

Άρθρο 9

>Αρχικό κείμενο>

Το πρόγραμμα είναι ανοικτό στις συνδεδεμένες χώρες της Κεντρικής και Ανατολικής Ευρώπης σύμφωνα με τους όρους που παρέχονται στα πρόσθετα πρωτόκολλα στις συμφωνίες σύνδεσης που αφορούν τη συμμετοχή στα κοινοτικά προγράμματα των χωρών αυτών.

>Κείμενο μετά την ψηφοφορία στο ΕΚ>

Το πρόγραμμα είναι ανοικτό στις συνδεδεμένες χώρες της Κεντρικής και Ανατολικής Ευρώπης και τις συνδεδεμένες χώρες της Μεσογείου σύμφωνα με τους όρους που παρέχονται στα πρόσθετα πρωτόκολλα στις συμφωνίες σύνδεσης που αφορούν τη συμμετοχή στα κοινοτικά προγράμματα των χωρών αυτών. Χρηματοδότηση της συμμετοχής των χωρών αυτών από το παρόν πρόγραμμα αποκλείεται.

(Τροπολογία 34)

Παράρτημα Ι (νέο)

>Κείμενο μετά την ψηφοφορία στο ΕΚ>

Ι

Περιγραφή των δραστηριοτήτων που αναφέρονται στο άρθρο 2:

>Κείμενο μετά την ψηφοφορία στο ΕΚ>

Άρθρο 2α, σημείο α):

εδώ εντάσσονται ιδιαίτερα μελέτες για τη θέσπιση κοινοτικών νομικών διατάξεων στους ακόλουθους τομείς:

>Κείμενο μετά την ψηφοφορία στο ΕΚ>

- ενεργειακή ταυτότητα για τα κτίρια

>Κείμενο μετά την ψηφοφορία στο ΕΚ>

- θερμομόνωση νέων κατασκευών

- προώθηση της χρηματοδότησης από τρίτους, επενδύσεων εξοικονόμησης ενέργειας

>Κείμενο μετά την ψηφοφορία στο ΕΚ>

- τακτικός έλεγχος των καυστήρων

>Κείμενο μετά την ψηφοφορία στο ΕΚ>

- ελάχιστες απαιτήσεις για ηλεκτρικό εξοπλισμό γραφείου (ιδιαίτερα οθόνες υπολογιστών) και οικιακές συσκευές

>Κείμενο μετά την ψηφοφορία στο ΕΚ>

- συνδυασμένη παραγωγή ισχύος/θερμότητας

>Κείμενο μετά την ψηφοφορία στο ΕΚ>

- ελάχιστες απαιτήσεις για οχήματα με κινητήρα.

>Κείμενο μετά την ψηφοφορία στο ΕΚ>

Επιπλέον, σχεδιάζονται μεταξύ άλλων μελέτες για την αξιολόγηση των επιπτώσεων που θα έχουν η κοινοτική νομοθεσία για την ενέργεια και τα λοιπά μέτρα, καθώς και εντολές στο CEN/CENELEC σχετικά με την εκπόνηση προτύπων για εφαρμογές έντασης ενέργειας, μελέτες για την ανάπτυξη προαιρετικών συμφωνιών σχετικά με τον καθορισμό και τον έλεγχο της τήρησης στόχων, καθώς και η συμμετοχή σε δραστηριότητες συντονισμένες σε διεθνές επίπεδο. Τέλος, θα πραγματοποιηθούν συγκεκριμένες μελέτες για τη μείωση των ιδιωτικών και προσωπικών επαγγελματικών μεταφορών στις αστικές περιοχές, καθώς και επισκόπηση των μελετών που έχουν εκπονηθεί έως τώρα για το συγκεκριμένο θέμα από κυβερνητικούς και μη κυβερνητικούς οργανισμούς.

>Κείμενο μετά την ψηφοφορία στο ΕΚ>

Άρθρο 2β:

Εδώ πρόκειται ιδιαίτερα για μεμονωμένες ενέργειες με ενισχυμένη συνεργασία των σημαντικότερων παραγόντων μέσω κοινοτικών δικτύων: π.χ. σύναψη συμφωνιών στον οικοδομικό τομέα (π.χ. ενώσεις αρχιτεκτόνων), μεταξύ επιχειρήσεων ή ενώσεων στον τομέα της ηλεκτροδότησης ή παροχής αερίου (π.χ. ολοκληρωμένος σχεδιασμός πόρων), ή μεταξύ ενώσεων πόλεων (π.χ. έργα ενεργειακής απόδοσης στις αστικές μεταφορές).

>Κείμενο μετά την ψηφοφορία στο ΕΚ>

Άρθρο 2γ:

Εδώ προωθούνται ιδιαίτερα έργα για την αντιμετώπιση των προβλημάτων σε ένα συγκεκριμένο θέμα, όπως π.χ. η υπέρβαση εμποδίων στη συνδυασμένη παραγωγή ισχύος και θερμότητας ή στο δημοτικό σύστημα μεταφορών[semigr ] επίσης έργα που επιδεικνύουν κατά τρόπο υποδειγματικό τη δυνατότητα σημαντικού περιορισμού ή πλήρους αποφυγής αστικών ατομικών μεταφορών[semigr ] ένα έργο που επιδεικνύει την αναδιάρθρωση σιδηροδρομικών σταθμών και κτηριακών εγκαταστάσεων κατά τρόπο ώστε να εξοικονομείται ενέργεια (π.χ. με την κάλυψη μεγάλων επιφανειών της οροφής με ηλιακούς συλλέκτες. Ακόμη, εδώ μπορούν να προωθηθούν έργα στους τομείς της τελικής κατανάλωσης ηλεκτρισμού και της ανάπτυξης και διάδοσης νέων χρηματοδοτικών μηχανισμών καθώς και της εκπαίδευσης και κατάρτισης.

>Κείμενο μετά την ψηφοφορία στο ΕΚ>

Άρθρα 2δ και 2ε:

Στο πλαίσιο της διάδοσης των πληροφοριών μέσω δικτύων πρέπει η πρόσβαση των ειδικών ομάδων ενδιαφερομένων και των καταναλωτών να είναι δυνατή με κάθε δυνατό μέσο (δημοσιεύσεις, βίντεο, εργαστήρια, διασκέψεις και σεμινάρια, τράπεζες δεδομένων).

Άρθρο 2στ:

Εδώ πρέπει να συσταθεί ομάδα ανεξάρτητων ειδικών, η οποία να εξετάσει τη χρησιμοποίηση των μέσων που αναπτύχθηκαν στο πλαίσιο του SAVE I και να αξιολογήσει την πρόοδο που έχει σημειωθεί όσον αφορά την ενεργειακή απόδοση.

>Κείμενο μετά την ψηφοφορία στο ΕΚ>

Άρθρο 2ζ:

Στο πλαίσιο της εν λόγω δράσης πρέπει να αναπτυχθούν δεσμοί μεταξύ των διαφόρων κρατών μελών ή περιφερειών, προς το σκοπό της ανταλλαγής πληροφοριών. Ακόμη, πρέπει να δημιουργηθούν οι απαιτούμενες πηγές πληροφοριών (συμπεριλαμβανομένων τραπεζών δεδομένων), προκειμένου να επιτραπεί η πρόσβαση στις πληροφορίες μέσω τοπικών πρωτοβουλιών. Τέλος πρέπει να δημιουργηθούν τοπικά «κέντρα υπεροχής», τα οποία να λειτουργούν ως κέντρα τοπικής έρευνας στον τομέα της διαχείρισης της ενέργειας και εκπαιδευτικών δραστηριοτήτων, και να συμβάλουν στην εξεύρεση λύσεων για την αξιοποίηση περιφερειακών πηγών ενέργειας.

>Κείμενο μετά την ψηφοφορία στο ΕΚ>

Άρθρο 2η:

Εδώ πρόκειται για δράσεις συμπληρωματικές ως προς αυτές της παραγράφου 2ζ, επικεντρωμένες στη δημιουργία περιφερειακών και τοπικών υπηρεσιών διαχείρισης ενέργειας. Οι εν λόγω υπηρεσίες μπορούν να προσφέρουν πρόσθετη υποστήριξη, π.χ. για τη δημιουργία προγραμμάτων κατάρτισης των τελικών καταναλωτών ή για την ανάπτυξη τοπικών πρωτοβουλιών διαχείρισης της ενέργειας.

Άρθρο 2θ:

Εδώ, με τη χρησιμοποίηση του SAVE ως καταλύτη σε άλλα κοινοτικά προγράμματα, όπως του Περιφερειακού Ταμείου, μπορούν να εντοπιστούν τα δυνητικά έργα στον τομέα της ενεργειακής απόδοσης, τα οποία θα μπορούσαν να χρηματοδοτηθούν στο πλαίσιο των συγκεκριμένων προγραμμάτων.

(Τροπολογία 35)

Παράρτημα ΙΙ (νέο)

>Κείμενο μετά την ψηφοφορία στο ΕΚ>

ΙΙ

Ενδεικτική ποσοστιαία κατανομή των πιστώσεων

Ενέργειες σύμφωνα με το άρθρο 2α και αα: 8% - 12%

Ενέργειες σύμφωνα με το άρθρο 2β και βα: 15% - 20%

Ενέργειες σύμφωνα με το άρθρο 2γ και γα: 12% - 15%

Ενέργειες σύμφωνα με το άρθρο 2δ: 10%

Ενέργειες σύμφωνα με το άρθρο 2ε: +/- 3%

Ενέργειες σύμφωνα με το άρθρο 2στ: 12% - 14%

Ενέργειες σύμφωνα με το άρθρο 2ζ: 30% - 32%

Ενέργειες σύμφωνα με το άρθρο 2η: +/- 1%

Ενέργειες σύμφωνα με το άρθρο 2θ: +/- 2%

Ψήφισμα νομοθετικού περιεχομένου που αποτελεί τη γνωμοδότηση του Ευρωπαϊκού Κοινοβουλίου επί της πρότασης απόφασης του Συμβουλίου σχετικά με ένα πολυετές πρόγραμμα προώθησης της ενεργειακής απόδοσης στην Κοινότητα - SAVE II (COM(95)0225 - C4-0603/95 - 95/0131(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0225 - 95/0131(SYN) ((ΕΕ C 346 της 23.12.1995, σελ. 14))),

- έχοντας κληθεί από το Συμβούλιο να γνωμοδοτήσει σύμφωνα με τα άρθρα 189Γ και 130Σ παρ. 1 της Συνθήκης ΕΚ (C4-0603/95),

- βασιζόμενο στο άρθρο 58 του Κανονισμού του,

- έχοντας υπόψη την έκθεση της Επιτροπής Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Προϋπολογισμών, της Επιτροπής Νομικών Θεμάτων και Δικαιωμάτων των Πολιτών και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4- 0088/96),

1. εγκρίνει, με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189Α, παρ. 2, της Συνθήκης ΕΚ[semigr ]

3. καλεί το Συμβούλιο να περιλάβει τις εγκριθείσες τροπολογίες στην κοινή θέση που θα εκδώσει σύμφωνα με το άρθρο 189Γ, εδάφιο Α της Συνθήκης ΕΚ[semigr ]

4. ζητεί να κινηθεί η διαδικασία συνεννόησης, εφόσον το Συμβούλιο προτίθεται να απομακρυνθεί από το κείμενο όπως το ενέκρινε το Σώμα[semigr ]

5. ζητεί να κληθεί να γνωμοδοτήσει εκ νέου εφόσον το Συμβούλιο προτίθεται να επιφέρει ουσιαστικές τροποποιήσεις στην πρόταση της Επιτροπής[semigr ]

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.